**ข้อกำหนดหลักเกณฑ์ วิธีการตัดสิน การให้คะแนน**

เมื่อวันอังคารที่ 30 เมษายน 2562 ณ ห้องประชุม1ชั้น2 กองกายภาพและสิ่งแวดล้อม เวลา 11.30 – 13.00 น. คณะกรรมการดำเนินงานโครงการประกวดสวนมุมสวยปี 4 ได้มีมติให้กำหนดหลักเกณฑ์ วิธีการตัดสิน และการให้คะแนน ดังนี้

ข้**อกำหนดของพื้นที่ในการประกวด**

1. เป็นพื้นที่ของคณะ/สถาบัน/หน่วยงานภายใต้คณะสถาบัน/ชมรม ที่มีขนาดไม่น้อยกว่า 15 ตารางเมตร มีพื้นที่ต่อเนื่องกัน โดยเป็นพื้นที่ภายในหรือภายนอกอาคารก็ได้
2. เป็นพื้นที่ที่สามารถมองเห็นได้ชัด (ไม่เป็นพื้นที่อับสายตา)
3. การจัดพื้นที่ต้องมีพรรณไม้ (ต้นไม้ ไม้ดอก ไม้ประดับ หญ้า) เป็นองค์ประกอบในพื้นที่
4. ต้องเป็นการจัดการพื้นที่ที่สามารถดูแลให้สวยงามได้อย่างยั่งยืน
5. คณะกรรมการขอสงวนสิทธิ์ในการพิจารณา การตัดสิน ให้คะแนน ในพื้นที่สวนตำแหน่งเดิมที่เคยได้รับรางวัล อันดับที่ 1 ถึง อันดับที่ 3 ของโครงการประกวดสวนมุมสวยปี 3
6. การส่งพื้นที่เข้าร่วมประกวดโครงการประกวดสวนมุมสวยปี4 หากเป็นชมรม ต้องได้รับการอนุมัติพื้นที่จากผู้ดูแลพื้นที่ เป็นลายลักษณ์อักษร

**หลักเกณฑ์ การให้คะแนน**

|  |  |  |
| --- | --- | --- |
| **ลำดับ** | **รายละเอียด** | **คะแนน** |
| 1 | การเปลี่ยนแปลงของพื้นที่ | 30 |
| 2 | องค์ประกอบของพื้นที่สวน | 30 |
| 3 | ความคิดสร้างสรรค์ | 20 |
| 4 | ความสวยงาม | 20 |
|  | **รวม** | **100** |